paragraph_text: Završnicu je otvorila Li Lingwei s hicem od 64,10 metara, ostavljajući sunarodnjaniknju Lü Huihui na drugom mjestu (63,80 metara). Ubrzo je Sunette Viljoen zauzela treće mjesto bacivši 63,09 m u drugoj seriji. U trečoj seriji Christinu Obergföll je preuzela vodstvo (64,61 m), ali je Lü odvratila sa 64,72 m preuzimajući prvu poziciju, sve dok Katarina Molitor nije bacila koplje 2 centimetra dalje. Špotáková je bacila slabih 60,08 metara ničim ne ugrozivši vodstvo Molitor. U petoj seriji Viljoen baca 65,79 m i preuzima vodstvo, ali nakratko, jer Kineskinja Lü baca Azijski rekord (66,13 m) dobivajući ovacije gledateljstva. Ipak, Molitor je u zadnjoj seriji smognula snage i bacila pobjednički hitac od 67,69 metara.<ref>|title= REPORT: WOMEN’S JAVELIN FINAL – IAAF WORLD CHAMPIONSHIPS, BEIJING 2015, 30. kolovoza 2015., iaaf.org, pristupljeno 2. rujna 2015.